PMIndiaData/PMIndiaSum huggingface dataset:
প্রধান মন্ত্রীনা বরানসীদা দীন দয়াল হস্তকালা সঙ্কুলদা সেন্তর ওফ এক্সেলেন্স হৌদোকখ্রে

প্রধান মন্ত্রী শ্রী নরেন্দ্র মোদীনা ঙসি বরানসীদা দীন দয়াল হস্তকালা সনকুলদা সেন্তর ওফ এক্সেলেন্স হৌদোকখ্রে। প্রবাসী ভারতিয় দিবস থৌরমদগী থৌরম পাংথোকফমদা চুমদ্রিং য়ৌরক্তুনা লমদম অসিগী হেন্দিক্রাফতা কৎথোক্লবা কমপ্লেক্স অমা ওইরিবা হস্তকালা সঙ্কুলদা সেন্তর্স ওফ এক্সেলেন্স ওইনা মথৌ তৌগদবা আউতলেৎ ৫৫ হৌদোকপগী খুদম ওইনবা প্লেক প্রধান মন্ত্রীনা মায়খুম হাংদোকখি। মহাক্না দীনদয়াল হস্তকালা সঙ্কুলগী এমফিথিয়েতরদা য়ৌরক্ত্রিঙৈ মাংওইননা তেক্সতাইল ম্যুজিয়মগী তোঙান তোঙানবা গেলরিশিংদা চৎখি। মফম অসিদা মহাক্না (অ) কাশি: দি য়ুনিবর্স ওফ ক্রাফস এন্দ তেক্সতাইল্স (আ) ইন্দিয়ান তেক্সতাইল্স: হিস্ত্রী, স্প্লেন্দর, গ্রেন্দিয়র, হায়না মিংথোনবা লাইরিক অনি রিলিজ তৌখি। মহাক্না বরানাসীদা চোকাঘাত্তা ইন্তেগ্রেতেদ তেক্সতাইল ওফিস কমপ্লেক্স অমা শঙ্গাবগী খুদম ওইনবা প্লেক অমসু মায়খুম হাংদোকখি।
মন্ত্রীমন্দলনা অনকনভেনস্নেল হাইদ্রোকার্বোন থিবা অমসুং শুংদোকপগী পোলিসী ফ্রেমৱর্ক্তা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা শেল ওইল/গ্যাস, কোলবেদ মিথেন্নচিংবা অনকনভেনস্নেল হাইদ্রোকার্বোন থিবা অমসুং থিদোকপগী পোলিসী ফ্রেমৱর্ক্তা অয়াবা পীখ্রে। লৈরিবা লম অদুদা অনকনভেনস্নেল হাইদ্রোকার্বোন শুংদোকপগা মরি লৈননা লাইসেন্স পাইরবা/লীজ ইনরবা লৈরিবা কন্ত্রেক্তরশিংদা পুক্নীং থৌগৎনবগীদমক্তা হৌজিক্কী প্রদক্সন শেয়রিং কনত্রেক্ত (পি.এস.সি.), সি.বি.এম.গী কনত্রেক্ত অমসুং নোমিনেসন ফিল্দগী মখাদা মসি পাংথোক্কনি। কান্নবাঃ • পোলিসী অসিদগী লৈরিবা কনত্রেক্ত এরিয়াশিংদা ওইথোকপা য়াবা হাইদ্রোকার্বোন রিজর্ভরশিং শিজিন্ননবগী কেপাসিতী হেনগৎলগনি, মদু হৌজিক ফাওবদা থিদোক্ত্রি অমসুং শিজিন্নদ্রি। • পোলিসী অসি থবক্তা ওন্থোকপদগী অনৌবা হাইদ্রোকার্বোন থিবগা মরি লৈননা এক্সপ্লোরেসন অমসুং প্রদক্সন (ই. & পি.)গী থবক-থৌরমদা অচৌবা ইনভেস্তমেন্ত লোইননা মদুগী মহয় ওইনা দোমেস্তিক প্রদক্সন্দা হেনগৎলক্কনি হায়না থাজবা থম্লি। • অহেনবা হাইদ্রোকার্বোন রিসোর্সশিং থিদোকপা অমসুং শুংদোকপনা অনৌবা ইনভেস্তমেন্তা খোংজেল য়াংশিল্লকপা, শেনমিৎলোনগী খোংজেল হেনগৎলকপা, অহেনবা থবক পীবা ঙমগনি হায়না পানরি, মদুনা মরম ওইদুনা খুন্নাইগী তোঙান তোঙানবা কাংলুপশিংনা কান্নবা ফংলগনি। • মসিদগী অনৌবা, ইনোবেতিব অমসুং মতোল লোম্বা তেক্নোলোজীগী ওইথোকপা হেনগৎহল্লগনি লোইননা অনকনভেনস্নেল হাইদ্রোকার্বোন শুংদোক্নবগীদমক অনৌবা তেক্নোলোজীগী মতেংগী লম্বী হাংলগনি। য়ুম্ফমঃ পি.এস.সি.গী লৈরিবা নোমিনেসন পোলিসীগী মতুং ইন্না হৌজিক্কী কন্ত্রেক্তরশিংদা হান্নদগী লাইসেন্স অমসুং লীজ তৌনরবা মফমশিংদা সি.বি.এম. নত্রগা অনকনভেনস্নেল হাইদ্রোকার্বোন থিদোকপা অমসুং শুংদোকপগী অয়াবা পীদে। মতৌ অসুম্না সি.বি.এম. য়াওদনা মরি লৈনবা কনত্রেক্তরশিংদা অতৈ হাইদ্রোকার্বোন থিদোক্নবা অমসুং শুংদোক্নবগী অয়াবা লৈতে। পি.এস.সি. অমসুং সি.বি.এম. ব্লোকশিংদা তোঙান তোঙানবা কনত্রেক্তরশিংগী মখাদা মতম অসিদা লৈরিবা মফমশিং অদু নোমিনেসন রিজিমদা নেস্নেল ওইল কম্পেনী (এন.ও.সি.)শিংগী ভারতকী সেদিমেন্তরী বেসিন্দা অচৌবা শরুক য়াওরি।
পি.এম.না ওক্তোবর ১২দা ২৮শুবা এন.ঐচ.আর.সি. ফাউন্দেসন দে থৌরম শরুক য়াগনি

প্রধান মন্ত্রী, শ্রী নরেন্দ্র মোদীনা ২০২১গী ওক্তোবর ১২গী অয়ুক পুং ১১ তাবা মতমদা ২৮শুবা নেস্নেল হ্যুমেন রাইত্স কমিসন (এন.ঐচ.আর.সি.) ফাউন্দেসন দে থৌরম ভিদিও কনফরেন্সকী খুৎথাংদা শরুক য়াগনি। কেন্দ্রগী গৃহ মন্ত্রী অমসুং এন.ঐচ.আর.সি.গী চেয়রপর্সন্সু থৌরম অসিদা শরুক য়াগনি। নেস্নেল হ্যুমেন রাইত্স কমিসন (এন.ঐচ.আর.সি.)গী মরমদা এন.ঐচ.আর.সি. অসি মীওইবগী হকপু মীয়ামদা খঙহন্নবা অমসুং ঙাক্তুনা থম্নবগীদমক ১৯৯৩গী ওক্তোবরগী ১২দা প্রোতেক্সন ওফ হ্যুমেন রাইত্স এক্ত ১৯৯৩কী মখাদা লিংখৎখিবনি। কমিসন অসিনা মীওইবগী হকপু খোঙ্গাওনবা, থি-হুম্বা চৎথবা অমসুং মীওইবগী হকপু খোঙ্গাওনবগী কোসশিং, ভিক্তিমদা কম্পেন্সেসন পীনবা পব্লিক ওথোরিতীদা রিকম্মেন্দ তৌবা, অরানবা তৌবা পব্লিক সর্বেন্তশিংদা মরাল কোকপিবা অমসুং আইনগী ওইবা থবক লৌখৎপচিংবা কোনশিল্লি।
ইন্দোনেসিয়াগী সেন্ত্রেল সুলাৱেসীদা সুনামী অমসুং য়ুহা হাবনা মীওই কয়া শিহনখিবদা প্রধান মন্ত্রীনা অৱাবা ফোঙদোক্লি

ইন্দোনেসিয়াগী সেন্ত্রেল সুলাৱেসীদা সুনামী অমসুং য়ুহা হাবনা মীওই কয়া শিহনখিবা অমসুং অমাং-অতা থোকহনখিবদা প্রধান মন্ত্রী নরেন্দ্র মোদীনা অৱাবা ফোঙদোক্লি। প্রধান মন্ত্রীনা হায়খি মদুদি, ইন্দোনেসিয়াগী সেন্ত্রেল সুলাৱেসীদা সুনামী অমসুং য়ুহা হাবনা মীওই কয়া শিহনখিবা অমসুং অমাং-অতা থোকহনখিবদা থম্মোয় শোক্না অৱাবা ফোঙদোক্লি। ঐনা থম্মোয় শোক্না অৱাবা ফোঙদোক্লি। ভারতনা মসিগী ঈশিংগী শরুক্তা য়ুম্নোন্নরিবা লৈবাক অসিনা অৱাবা তারবা মতমদা লেপ্লি।
দেবোস্তা চৎত্রিঙৈগী মাংওইননা প্রধানমন্ত্রীনা পীখিবা ৱারোল

প্রধানমন্ত্রী শ্রী নরেন্দ্র মোদীনা দেবোস্তা চৎত্রিঙৈগী মমাংদা পীখিবা ৱারোল মখাদা পীজরি। “ঐহাক ভারতকী চান্নরবা মরূপ অমসুং দবল্যুইএফকী ফাউন্দর প্রোফেসর ক্লাউস স্বাবনা কৌবীরকপদগী দেবোস্তা অহানবা ওইনা ৱার্ল্দ ইকোনোমিক ফোরমদা চৎননবা লাংতক্নবা পোক্লি। ফোরমগী থীম, “ফ্রেকচর ৱার্ল্দ অমদা শ্যার ফ্যুচর অমা শেম্বা” অসি পুক্নীং চংনীংঙাই ওইবা অমসুং কান্নরবা ৱাফম অমনি। কন্তেমপরেরী ইন্তর্নেস্নেল সিস্তেম অমসুং গ্লোবেল গোবর্নেন্স আর্কিতেকচরদা লৈরিবা অমসুং হেনগৎলক্লিবা শিংনবশিং অসিনা মালেম অপুম্বগী লুচীংবশিং, সরকারশিং, পোলিসী মেকরশিং, কম্পেনীশিং অমসুং সিবিল সোসাইতীশিংদা অরুবা ৱাখল অমা পোকহল্লি। হৌখিবা চহি খরা অসিদা, মালেমগী ৱাংমগা লোইননা থবক তৌমিন্নবা অসি তশেংনা অমসুং মহৈ চানা মল্তি-দাইমেন্সন ওইরে মসিগী মনুংদা রাজনীতিগী, শেনমিৎলোনগী, মীগ-মীগগী, ঙাক-শেলগী অমসুং অতৈ হিরমশিং য়াওরি। দেবোস্তা ঐনা, মালেমগী কাংলুপশিংগা লোইননা ভারতকী তুংলমচৎনা থবক তৌমিন্ননবা ঐগী ৱাখল্লোন ফোংদোক্নবগীদমক খৌরাংনা ঙাইরি। ৱার্ল্দ ইকোনোমিক ফোরমগী নাকন্দা ঐনা স্বিস কনফিদরেসনগী প্রসিদেন্ত হিজ এক্সিলেন্সী শ্রী এলেন বর্সেৎ অমসুং স্বিদেনগী প্রধানমন্ত্রী হিজ এক্সিলেন্সী শ্রী স্তেফেন লোফবেনগা লোইননা তোঙান তোঙান্না নাকল অনিগী ওইবা ৱারি শাননবা খৌরাংনা ঙাইরি। ঐনা থাজৈ মদুদি নাকল অনিগী ওইবা মীফম অসি মহৈ য়ানগনি অমসুং লৈবাকশিং অসিগা লোইননা ঐখোয়গা লৈনরিবা মরি অসিদা ইনোৎ অমা হাপ্লগনি অমসুং মখা তানা শেনমিৎলোনগী থবক থৌরমদা চেৎশিলহল্লগনি।”
দিল্লীগী করোল বাগতা মৈ চাকপগী থৌদোক্তা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

দিল্লীগী করোল বাগতা মৈ চাকপনা মরম ওইদুনা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “দিল্লীগী করোল বাগতা মৈ চাকপনা মরম ওইদুনা লৈখিদ্রবশিংগী মফমদা থম্মোয় শোক্না অৱাবা ফোংদোকচরি। লৈখিদ্রবশিংগী ইমুং মনুংগী অৱাবদা ঐহাক্না শরুক য়াজরি। অশোকপশিং অথুবা মতমদা ফরকপা ওইরসনু।”
পি.এম.না মন কী বাত্তগী নারী শক্তি থাগৎখিবগী হাইলাইৎশিং শিয়র তৌখ্রে

মালেমগী নুপীশিংগী নুমিৎকা ইরোইননা ঙসি প্রধান মন্ত্রী, শ্রী নরেন্দ্র মোদীনা নুপীদা শক্তি পীবগী তোঙান-তোঙানবা হীরমশিং উৎখিবা অমসুং গ্রাসরুৎ লেবেলদা অহোংবশিং পুরকখিবা ফীদম্নফম ওইরিবী নুপীশিংগী পুন্সি খোঙচৎশিং উৎখিবা ‘মন কী বাত’ প্রোগ্রামদগী হাইলাইৎশিং শিয়র তৌখ্রে। প্রধান মন্ত্রীনা ত্বিত তৌখি: “#MannKiBaat কী তোঙান-তোঙানবা তাঙ্কক্তা ঐখোয়না নুপীদা শক্তি পীবগী তোঙান-তোঙানবা হীরমশিং উৎখিবা অমসুং গ্রাসরুৎ লেবেলদা অহোংবশিং পুরকখিবা ফীদম্নফম ওইরিবী নুপীশিংগী পুন্সি খোঙচৎশিং উৎখি। “‘মন কী বাত’না ঐখোয়গী নারী শক্তি অসিবু করম্না থাগৎখি হায়বগী ভিদিও মসিদা লৈজরে।”
জোসিমথগী মতাংদা পি.এম.ওনা অৱাংবা থাক্কী মীফম পাংথোক্কনি

ঙসি নুমিৎয়ুংবা মতুংদা পি.এম.ওদা প্রধান মন্ত্রীগী প্রিন্সিপাল সেক্রেতরি দোক্তর পি.এক মিশ্রানা লুচিংদুনা কেবিনেৎ সেক্রেতরিশিং অমসুং ভারত সরকারগী সেনিয়র ওফিসিএলশিং অমসুং নেসনেল দিজাস্তর মেনেজমেন্ত ওথোরিতিগী মেম্বরশিংগা অৱাংবা থাক্কী মীফম অমা পাংথোক্কনি। মীফম অসিদা জোসিমথকী দিস্ত্রিক ওফিসিএলশিংশু ভিদিও কনফরেন্সকী খুৎথাংদা শরুক য়াগনি। পায়খৎলিবা থবকশিং হন্না য়েংশিনবা মীফম অদুদা উত্তরখান্দগী সেনিয়ার ওফিসিএলশিংউ ভিদিও কনফরেন্সকী খুৎথাংদা শরুক য়াগনি।
প্রধান মন্ত্রীনা গুরু পুর্নিমানা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা গুরু পুর্নিমাগী য়াইফরবা নুমিৎনা লাকপদা মীয়ামদা য়াইফ পাউজেল পীখ্রে। ত্বিত অমদা প্রধান মন্ত্রীনা হায়খি; “গুরু পুর্নিমানা লাকপদা য়াইফ পাউজেল পীজরি। ঐখোয়গী পুন্সিগী মরমদা ঐখোয়দা ইথিল পীখিবা, লমজিংবীখিবা অমসুং কয়া অমা তাকপী তম্বীখিবা শীংথানীংঙাই ওইরবা গুরু পুম্নমক্তা নুমিৎ অসিনা লাকপদা তৌবীমল খঙবা উৎচরি। ঐখোয়গী খুন্নাইনা তমশিনখিবা মহৈ অমসুং লৌশিং অসিবু য়াম্না মরু ওইনা লৌই। ঐখোয়গী গুরুশিংগী থৌজালশিংনা ভারতপু অনৌবা পনখৈশিং তম্না পুবা ঙম্বা ওইরসনু।”
প্রধান মন্ত্রীনা রেকোর্ত থমখিবা ভেক্সিনেসন মশীংগীদমক থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা ঙসিগী রেকোর্ত থমখিবা ভেক্সিনেসন মশীংগীদমক হরাওবা ফোংদোকখ্রে অমসুং ফ্রনলাইন ওইরিবা কোরোনা লান্মীশিংবু মখোয়গী কন্না হোৎনজরিবা থবকশিংগীদমক থাগৎপা ফোংদোকখ্রে। ত্বীত অমদা, প্রধান মন্ত্রীনা হায়: “ঙসিগী রেকোর্ত থমখিবা ভেক্সিনেসনগী মশীং অসি হরাওনিঙাইনি। কোবিদ-১৯ লান্থেংনবদা ভেক্সিন অসিনা ঐখোয়গী খ্বায়দগী চাওরবা খুলায় অমা ওইরি। ভেক্সিন কাপখ্রবশিংগীদমক হরাও-তয়াম্বা ফোংদোকচরি অমসুং মশীং য়াম্লবা নাগরিকশিংদা ভেক্সিন অসিবু কন্ন হোৎনদুনা ফংহল্লিবা ফ্রনলাইন লান্মীশিংবু থাগৎপা ফোংদোকচরি। ভারতনা য়াইফরে!”
মন্ত্রীমন্দলনা প্রধান মন্ত্রী – জন অরোগ্যা য়োজনাগী হেন্না ফবা ইনপ্লিমেন্তেসনগীদমক নেস্নেল হেল্থ এজেন্সিবু “নেস্নেল হেল্থ ওথোরিতী” হায়না নৌনা শেমদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা প্রধান মন্ত্রী – জন অরোগ্যা য়োজনা (পি.এম.-জে.এ.ৱাই.)গী হেন্না ফবা ইনপ্লিমেন্তেসনগীদমক হৌজিক লৈরিবা নেস্নেল হেল্থ এজেন্সিবু “নেস্নেল হেল্থ ওথোরিতী” হায়না নৌনা শেমদোকপদা অয়াবা পীখ্রে। অয়াবা পীখিবা অসিগা লোয়ননা হৌজিক লৈরিবা “নেস্নেল হেল্থ এজেন্সি” অসি মুথৎলগনি অমসুং হেল্থ অমসুং ফেমিলী ৱেলফেয়ারগী মন্ত্রালয়দা এতেচ তৌবা ওফিস অমা ওইনা নেস্নেল হেল্থ ওথোরিতীনা মহুৎ শিল্লগনি। হৌজিক লৈরিবা মল্তি–তায়র দিসিজন মেকিং স্ত্রকচর অসি ভারত সরকারগী হেল্থ অমসুং ফেমিলী ৱেলফেয়ার মন্ত্রীনা লুচিংবা গোবর্নিং বোর্দনা মহুৎ শিল্লগনি, মদুনা স্কিম অসি অপনবা য়াওদনা ইমপ্লিমেন্ত তৌনবগীদমক মথৌ তাবা ৱারেপ লৌবা ঙমহল্লগনি। অনৌবা ফন্দশিং এপ্রুব তৌদ্রি। প্রপোজ তৌরিবা নেস্নেল হেল্থ ওথোরিতী অসিনা নেস্নেল হেল্থ এজেন্সীগীদমক অই.তি., হ্যুমেন রিসোর্সেস, ইনফ্রাস্ত্রকচর, ওপরেস্নেল কোস্ত অসিনচিংবা মরী লৈনবা কোস্তশিং য়াওনা মন্ত্রীমন্দলনা মমাংদা অয়াবা পীখ্রবা হৌজিক লৈরিবা বজেৎ অদু শিজিন্নগনি। নেস্নেল হেল্থ ওথোরিতীনা মতিকচাবা, কান্ননিঙাই ওইবা অমসুং ত্রান্সপরেন্ত ওইবা ৱারেপশিংগী থৌওং অমগী খুত্থাংদা প্রধান মন্ত্রী – জন অরোগ্যা য়োজনা ইমপ্লিমেন্ত তৌবদা মপুং ফাবা থাজনিঙাই ওইবা ওথোরিতী ওইগনি হায়বা মীৎয়েং থম্লি।
প্রধান মন্ত্রীনা শ্যামজি কৃষ্ণ ভর্মবু মহাক্কী মপোক কুমওন্দা শ্রদ্ধাঞ্জলী কৎখ্রে

প্রধান মন্ত্রী শ্রী নরেন্দ্র মোদীনা শ্যামজি কৃষ্ণ ভর্মবু মহাক্কী মপোক কুমওন্দা শ্রদ্ধাঞ্জলী কৎখ্রে৷ ২০০৩দা স্বিজর্লেন্দদগী ভারত্তা অমুক হন্না শ্যামজি কৃষ্ণ ভর্মগী উৎশিং পুরকখিবা অমদি ২০১৫দা য়ু.কে.দগী মহাক্কী রিইন্সতেতমেন্ত সর্কিফিকেৎ ফংখিবা অদু প্রধান মন্ত্রীনা নৌহৌননা নিংশিংখ্রে৷ ত্বীতকী পরিং অমদা, প্রধান মন্ত্রীনা হায়খি; "অথোইবা কান্তিকারি অমসুং নিংতম লান্মী শ্যামজি কৃষ্ণ ভর্মবু মহাক্কী মপোক কুমওনদা শ্রদ্ধাঞ্জলী কৎচরি৷ লৈবাক অসিবু মীনাই য়োৎলিংদগী নান্থোক্ননবগীদমক মহাক্না মহাক্কী মপুন্সি কৎথোকখি৷ নীংতম লানফমদা মহাক্না লৌখিবা থৌদাং অদু তৌবীমল খঙলবা লৈবাক অসিনা খক কাওবা ঙম্লোই৷ শ্যামজি কৃষ্ণ ভর্মবু মহাক্কী মপোক নুমিৎতা শ্রদ্ধাঞ্জলী কৎচরি৷ ২০০৩দা স্বিজর্লেন্দদগী শ্যামজি কৃষ্ণ ভর্মগী উৎশিং অমুক হন্না পুরকপগী খুদোংচাবা ফংখিবা অমদি ২০১৫দা চৎখিবা ঐগী য়ু.কে. খোঙচৎতা রিইন্সতেতমেন্ত সর্তিফিকেৎ ফংখিবা অসিদা ঐ ইশামক অসি থৌজানবিরে হায়না ঐনা খনজখি৷ য়ং ইন্দিয়ানা মহাক্কী থৌনা অমদি হৈথোই-শিন্থোইবা অসিগী মরমদা হেন্না হেন্না খঙবা য়াম্না মরু ওই৷"
প্রধান মন্ত্রীনা হান্নগী প্রধান মন্ত্রী শ্রী পি.ভি. নরসিমহা রাওবু মহাক্কী ১০০শুবা মপোক কুমওন্দা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা হান্নগী প্রধান মন্ত্রী শ্রী পি.ভি. নরসিমহা রাওবু মহাক্কী ১০০শুবা মপোক কুমওন্দা ইকাই খুম্নবা উৎখ্রে। ত্বীত অমদা, প্রধান মন্ত্রীনা হায়খি, “হান্না প্রধান মন্ত্রী ওইবিরম্বা শ্রী পি.ভি. নরসিমহা রাও জীদা মহাক্কী ১০০শুবা মপোক কুমোন্দা ইকাই খুম্নবা উৎচরি। মহাক্না জাতিগী চাওখৎ-থৌরাংদা লৌবিখিবা থৌদাংশিংবু ভারতনা নিংশিংলি। মহাক অসি লৌশিং অমসুং হৈ-শিংবা কয়া অমা থৌজাল ফংজখি। হৌখিবা চহিগী জুনগী #MannKiBaat তা ঐহাক্না মহাক্কী মরমদা ৱা ঙাংখিবা অদু ময়ামদা খঙহনজরি”।
চহি অহুমগী ওইনা ভারতকী ২২শুবা লো কম্মিসন শেম্বা মন্ত্রীমন্দলনা য়ারে

ওফিসিয়েল গেজেত্তা কন্সতিতুসনগী ওর্দর থোকপা নুমিৎতগী চহি অহুমগী ওইনা ভারতকী ২২শুবা লো কম্মিসন শেম্বা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে । কান্নবশিং কম্মসনগী তার্ম ওফ রিফরেন্সকী মতুংইন্না, থিজিন্নবা কম্মিসনদা শীন্নখিবা থবকশিং হায়বদি লোগী তোঙান-তোঙানবা হিরমশিংদা অখন্নবা বোদি অসিনা পীখৎলকপা ৱাফমশিংগী কান্নবা সরকারনা লৌগনি । লো কম্মিসনদা কেন্দ্র সরকারনা শীন্নরকপা নৎত্রগা সু-মোতো, ভারতকী হৌজিক চৎনরিবা আইনশিং অমসুং অনৌবা আইনশিং অমুক হন্না য়েংশিনবা অমসুং রিছাস তৌবগী মতাংদা কম্মিসন্না থবক পায়খৎকনি । ৱায়েনবগী থবক য়াংনবা, মতম থেংথবা লৈতনবা অমসুং কেস শোক্নবগী শেন চংবা হন্থনবা অচুম্বা ৱায়েন পুরক্নবা থবকশিং অওনবা পুরক্নবা থিজিনবগী থবক কম্মিসন্না পাংথোক্কনি । লো কম্মিসন্না পায়খৎকদবা থবকশিংদা য়াওরিবদি :- a. মখা তানা দরকার ওইদ্রবা নৎত্রগা চুনদ্রবা লোশিং মশক খঙদোকপা অমসুং খুদক্ত শেমদোকপা; b. দাইরেকতিপ প্রিন্সিপাল ওফ স্তেদ পোলিসিদা হৌজিক লৈরিবা লোশিং য়েংশিনবা অমসুং দাইরেকতিপ প্রিন্সিপালশিং চৎন্নবা অমসুং সমবিধানগী প্রিয়েম্বলদা য়াওরিবা পান্দমশিং ফংনবা অওনবা পুরক্নবা পাম্বৈশিং তাকপা; c. লো অমসুং জজতিস মিনিস্ত্রিগী খুৎথাংদা লো অমসুং ৱায়েন কাংলোনগী মতাংদা কম্মিসনদা সরকারনা শীন্নরকপা থবকশিংগী মতাংদা কম্মিসনগী ওইবা ৱাফমশিং সরকারনা থম্বা ; d. লো অমসুং জজতিস মিনিস্ত্রিগী লিগেল এফেয়াসড দিপার্তমেন্দগী খুৎথাংদা মপানগী লৈবাক অমদা রিছাস তৌনবা সরকারনা কম্মিসনদা হায়রকপা ৱাফম খন্নবা; e. আইনগী ওইবা থবক অসিনা লায়রবশিংগী য়াইফনবা দরকার ওইবা থবকশিং পায়খৎপা; f. মীয়ামগী কান্নগদবা কেন্দ্রগী এক্তশিং লাইহনবা অমসুং মান্নদবা, চমম্নবা অমসুং ফজদবা লৈরিবশিং লৌথোকপা; মসিগী ৱারেপশিং অরোইবা ওইনা লৌদ্রিঙৈ মমাংদা, কম্মিসন্না নোদেল মিনিস্ত্রি/দিপার্তমেন্তশিং তানগনি অমসুং মসিগী মতাংদা কম্মিসন্না দরকার ওই হায়না খনবা মরি লৈনবশিং তানগনি । নুঙগীৱারোল ভারতকী লো কম্মিসন অসি ভারত সরকারনা মতম মতমগী ওইনা লিংখৎপা নন-স্তেচুরি বোদি অমনি । অহানবা ওইনা ১৯৫৫দা কম্মিসন লিংখৎখি অমসুং চহি অহুম খুদিংগী অমুক হন্না শেম্মি । ২১শুবা লো কম্মিসন ওফ ইন্দিয়াগী মতম ২০১৮গী অগস্ত ৩১ ফাওবনি । লৈবাক অমগী লো শেম্বা অমসুং চৎনবদা তোঙান-তোঙানবা লো কম্মিসনশিংনা মরুওইবা মতেং পাংলি । লোক কম্মিসন্না হৌজিক ফাওবদা রিপোর্ত ২৭৭ পীশিনখ্রে । ওফিসিয়েল গেজেত্তা মসিগী ওর্দর ফোংলবা নুমিৎতগী চহি অহুমগী ওইনা ২২শুবা লো কম্মিসন শেমগনি । মসিদা য়াওগদবশিংদি : a. ফুল তাইম চেয়রপর্সন অমা; b. ফুল তাইম মেম্বর মরি(মেম্বর-সেক্রেতরি য়াওরগা) c. লিগেল এফেয়ার্স দিপার্তমেন্দগী সেক্রেতরিনা এক্স-ওফিসিও মেম্বর ওইনা; d. লেজিসলেতিপ দিপার্তমেন্দগী সেক্রেতরিনা এক্স ওফিসিও মেম্বর; অমসুং e. মশিং মঙাদগী হেন্দবা পার্ত-তাইম মেম্বরশিং
পর্লিয়ামেন্তকী বজেৎ সেসন হৌদোকপদা পীখিবা প্রধান মন্ত্রীগী ৱারোল

পুম্নমকপু খুরুমজরি, মসি ২০২০গী অহানবা সেসন্নি। মসি দিকেদ অসিগীসু অহানবা সেসন্নি। সেসন অসি দিকেদ অসিগী মশেক মঙাল নাইরবা তুংগীদমক অচেৎপা য়ুমফম অমা ওইহন্নবা ঐখোয়না হোৎনগদবনি। ঙসি ইকায় খুম্নজরিবা রাস্ত্রপতিনা পর্লিয়ামেন্তদা ৱা ঙাংগনি অমসুং হয়েং চহী অসিগী বজেৎসু লান্থোক্লগনি। সেসন অসিনা খ্বাইদগী য়াম্না ওইথোকপা য়াবা ইকোনোমিক ইশুশিংদা মীৎয়েং থম্লসি মদুনা গ্লোবেল ইকোনোমিক সেনেরিয়োগী কান্নবা অদু ভারতনা মতৌ করম্না লৌবা য়াবগে য়েংলসি। ঐখোয়গী ইকোনোমিক এক্তিবিতীশিং হেঙ্গৎহন্দুনা ভারতনা গ্লোবেল কন্দিসনশিংগী খ্বাইদগী য়াম্বা কানবশিং ফংবা ঙমগনি। ঐখোয়গী সরকার অসি শোত্থরবা, নৈহৎপীরবা কাংলুপ অমসুং নুপীশিংদা শক্তি শিন্নবনা মশক তাক্লি। মসিগী দিকেদ অসিদসু ঐখোয়না চপ মান্নবা মীৎয়েং থমগনি অমদি ঐহাক্না পাম্লিবা অসি হাউস অনিমক্তা ইকোনোমিক ইশুশিং অমসুং মীয়ামদা শক্তি শিন্নবগী মতাংদা হেন্না পাক চাউনা অমসুং ফজনা খন্ন-নৈনবনি। থাজবা অসিগা লোয়ননা ময়াম পুম্নমকপু ঐহাক্না থাগৎচরি। খুরুমজরি।
পি.এম.না চারতর্দ একাউন্তেন্তশিংগী নুমিত্তা চারতর্দ একাউন্তেন্তশিংদা য়াইফ পাউজেল পীরি

প্রধান মন্ত্রী শ্রী নরেন্দ্র মোদীনা চারতর্দ একাউন্তেন্তশিংগী নুমিত্তা চারতর্দ একাউন্তেন্তশিংদা য়াইফ পাউজেল পীখ্রে। ত্বীত অমদা প্রধান মন্ত্রীনা হায়খি, “ঐখোয়গী হোৎনবা কনবা সি.এ. কম্ম্যুনিতী অসিনা মশা মউ ফবা তরু তরুবা শেন্মিৎলোন অমা লৈহনবদা অচৌবা থৌদাং লৌরি। লৈবাকসিদা মখোয়না পীরিবা সর্ভিস য়াম্না মমল লৈ। চারতর্দ একাউন্তেন্তশিংগী নুমিৎনা লাকপসিদা য়াইফ পাউজেল পীজরি।”
প্রধান মন্ত্রী ফেব্রুৱারী ৫দা হায়দ্রবাদতা চৎকনি

২০২২গী ফেব্রুৱারী ৫দা প্রধান মন্ত্রী শ্রী নরেন্দ্র মোদী হায়দ্রবাদতা চৎকনি। নুংথিল চাউরাক্না পুং ২.৪৫ তাবা মতমদা প্রধান মন্ত্রীনা হায়দ্রবাদকী পতনচেরুদা লৈরিবা ইন্তরনেস্নেল ক্রোপস রিসর্স ইন্সতিত্যুৎ ফোর দি সেমি-এরিদ ত্রোপিক্স (আই.সি.আর.আই.এস.এ.তি.)দা চৎকনি অমদি আই.সি.আর.আই.এস.এ.তি.গী ৫০শুবা চহি পালন থৌরম হৌদোক্কনি। নুমিদাংৱাইরম পুং ৫ তাবা অদুৱাইদা, প্রধান মন্ত্রীনা হায়দ্রবাদতা ‘স্তেচু ওফ ইক্বেলিতী’ জাতিদা কত্থোক্কনি। ফীৎ ২১৬ ৱাংবা স্তেচু ওফ ইক্বেলিতী অসি ১১শুবা সেঞ্চুরিগী ভক্তি সন্ত শ্রী রামানুজাচার্য়বু নিংশিংদুনা শাখিবনি। শ্রী রামানুজাচার্য়না থাজবা, জাতি অমসুং ধর্ম্মমত য়াওনা হিংবগী শক্লোন পুম্নমক্তা ইক্বেলিতীগী আইদিয়া প্রমোৎ তৌখি। স্তেচু অসি ‘পাঞ্চলোহা’না শাবনি, ধাতু মঙা: শনা, লুপা, কোরি, ব্রাস অমসুং জিঙ্ক পুল্লগা শাবনি অমদি মালেমদা ফম্দুনা লৈবগী মওংদা খ্বাইদগী ৱাংবা ধাতুগী স্তেচুশিংগী মনুংদা অমনি। মসি ‘ভাদ্রা বেদি’ কৌবা ফীৎ ৫৪ ৱাংবা বেজ বিলদিংদা খিন্দুনা থম্লি। মসিদা বেদিক দিজিতেল লাইব্রেরী অমসুং রিসর্স সেন্তর, অরীবা মতমগী ভারতকী ময়েকশিং, থিয়েতর অমা, শ্রী রামানুজাচার্য়গী থবক কয়া অমা শন্দোক্না তাক্লিবা এজুকেস্নেল গেলরী অমগীদমক কত্থোক্লবা ফ্লোরশিং লৈরি। স্তেচু অসি শ্রী রামানুজাচার্য় আশ্রমগী শ্রী চিন্না জীয়ার স্বামিনা কন্সেপচুএলাইজ তৌবনি। থৌরম মনুংদা, শ্রী রামানুজাচার্য়গী পুন্সী খোংচৎ অমসুং তাকপী তম্বীবদা মেপ তৌবা ৩দি প্রজেন্তেসনসু উৎকনি। প্রধান মন্ত্রীনা স্তেচু ওফ ইক্বেলিতীগী অকোয়বদা লৈরিবা ১০৮ দিব্যা দেসাম (লৈতেংনা হক্লবা লাইশং)গী আইদেন্তিকেল রিক্রিয়েসনশিংদসু চৎকনি। শ্রী রামানুজাচার্য়না মীপুম খুদিংমক নেস্নেলিতী, জেন্দর, শাগৈ, কাস্ত নত্রগা ধর্ম্মমতকী মান্নবা রিগার্দনেসকী স্পিরিৎকা লোয়ননা মীয়াম্বু থাংগৎনবগীদমক চোকথবা নায়দনা থবক তৌখি। স্তেচু ওফ ইক্বেলিতী শঙ্গাবা অসি শ্রী রামানুজাচার্য়গী হৌজিক ওইরিবা ১০০০শুবা মপোক কুমওন হায়বদি ১২-দে শ্রী রামানুজা সাহাস্রবদি সমারোহমগী শরুক অমনি। মসিগী মাংওইননা প্রধান মন্ত্রীনা মহাক্কী খোংচৎ মনুংদা আই.সি.আর.আই.এস.এ.তি.গী ৫০শুবা চহি পালন থৌরম হৌদোক্কনি। প্রধান মন্ত্রীনা আই.সি.আর.আই.এস.এ.তি.গী ক্লাইমেৎ চেঞ্জ রিসর্স ফেসিলিতী ওন প্লান্ত প্রোতেক্সন অমসুং আই.সি.আর.আই.এস.এ.তি.গী রেপিদ জেনরেসন এদভান্সমেন্ত ফেসিলিতীসু শঙ্গাগনি। মসিগী ফেসিলিতী অনি অসি ঐসিয়া অমসুং সব-সাহারান আফ্রিকাগী লৌমী মচাশিংদা কত্থোক্লবনি। প্রধান মন্ত্রীনা আই.সি.আর.আই.এস.এ.তি.গী অখন্ননা দিজাইন তৌরবা লোগো অমসু মায়খুম হাংদোক্কনি অমদি থৌরম অসিদা ইসু তৌবা নিংশিংনিঙাই ওইরবা স্তাম্প অমসু হৌদোক্কনি। আই.সি.আর.আই.এস.এ.তি. অসি ঐসিয়া অমসুং সব-সাহারান আফ্রিকাদা দিবলপমেন্তকীদমক এগ্রীকলচরেল রিসর্স পাংথোক্লিবা ইন্তরনেস্নেল ওর্গনাইজেসন অমনি। মসিনা হেন্না ফবা ক্রোপ ভেরাইতীশিং অমসুং হায়ব্রীদশিং ফংহন্দুনা লৌমীশিংবু তেংবাংলি অমদি দ্রাইলেন্দ ফাইত ক্লাইমেৎ চেঞ্জদা লৈরিবা অপিকপা লৌমীশিংবুসু তেংবাংলি।
প্রধান মন্ত্রীগী প্রগতিগী থোংদা ৱারী-ৱাতাই

প্রধান মন্ত্রী শ্রী নরেন্দ্র মোদীনা ঙসি প্রগতিগী থোংদা ২৮ শুবা ৱারী-ৱাতাইগী ময়াই তাংবল লৌখ্রে। প্রগতি অসি অচেৎপা লৈঙাকলোন অমসুং মতম চানা থবক পাইখৎনবগীদমক্তা আই.সি.তি.দা য়ুমফম ওইবা প্লেৎফোর্ম অমনি। প্রধান মন্ত্রীনা প্রগতিগী থোংদা ইনকম তেক্সকা মরি লৈনবা ৱাকৎশিং লোইশিনবগী খোংজেল য়েংশিনখি। শেল-থুমগী মন্ত্রালয়গী ওফিসিএলশিংনা প্রধান মন্ত্রীদা মসিগী খোংজেল অদুগী মতাংদা পাউদমখি। প্রধান মন্ত্রীনা অমুক হন্না পনখি মদুদি থৌওং খুদিংমক তেক্নোলোজীগী মতেংনা পাইখৎকদবনি, অমসুং মীনা থবক তৌবগী শরুক্তু য়ামহল্লোইদবনি। প্রধান মন্ত্রীনা শেঞ্জা-থুমজা তৌবা ওফিসরশিং চৈরাক পীবগী খোংজেলগী মতাংদা পল্লদুনা হায়খি মদুদি ইনকম তেক্স বিভাগনা পাইখৎলিব, মীয়ামগী তেংবাংগীদমক লৌখৎলিবা খোংথাংশিংগী মতিক চাবা ই-পাউশিং অদু তেক্স থিরিবশিংগী মফমদা খঙহনগদবনি। হৌজিক ফাওবদা প্রগতিগী মীফম ২৭তা অপুনবা ইনভেস্তমেন্ত লুপা লাখ ১১.৫তগী হেন্না তৌবা প্রোজেক্তশিং মপুং ফানা য়েংশিনবগী থবক পাইখৎখ্রে। তোঙান তোঙানবা লমশিংদা মীয়ামগী ৱাকৎশিং ৱারোইশিন পুরকপগী খোংজেলসু য়েংশিনখ্রে। ঙসি ২৮ শুবা মীফমদা প্রধান মন্ত্রীনা রেল, লম্বী লোইননা পেত্রোলিয়মগী লমদা মরু ওইবা ইনফ্রাস্ত্রকচর প্রোজেক ৯ য়েংশিনখি। প্রোজেক্তশিং অসি আন্ধ্রা প্রদেশ, অসম, গুজরাত, দিল্লী, হরিয়ানা, তমিলনাদু, উরিশা, কর্নাতক, পঞ্জাব, উত্তর প্রদেশ অমসুং উত্তরাখন্দা পাইখৎলি। প্রধান মন্ত্রীনা আয়ুশ্মান ভারতকী মখাদা হৌদোকখিবা জন আরোগ্য য়োজনাগী মাইকৈদা চংশিল্লিবা খোংজেলগী মতাংদা য়েংশিনখি। মহাক্না প্রধান মন্ত্রী জন ঔশধী পরিয়োজনাসু য়েংশিনখি।
প্রধান মন্ত্রীনা হায় মদুদি বজেৎ অসিনা ইন্দিয়াবু মশানা মশাবু থাজবা উৎলি

প্রধান মন্ত্রী শ্রী নরেন্দ্র মোদীনা হায় মদুদি হন্দক্কী চহিগী বজেৎ অসিনা চাওখৎপদা অশেংবা অমসুং থাজবা অমা ফাওরি অমসুং ইন্দিয়াগী ওইনা মশানা থাদবা অমা উৎলি। মহাক্না অমুশু হায় মদুদি য়াম্না লুরবা মতম অসিদা মালেম অসিদা থাজবা অমা লৈরগনি। লোক সভাদা য়ুনিয়ন বজেৎকী তেবল লৌরবা মতুংদা মহাক্না ৱা ঙাংবদা, প্রধান মন্ত্রীনা হায় মদুদি বজেৎ অসিনা আত্মানির্ভারতাগা মিয়েং অমা অমসুং নাগরিক পুম্বা য়াওবগী পুদুনা চৎলি। শ্রী মোদীনা শন্দোক্না তাক্লি মদুদি বজেৎ অসিগী মতুংদা য়াওরিবা অসি – চাওখৎনবা অনৌবা খুদোংচাবা চাওথোকহনবা; নহাশিংগী অনৌবা খুদোংচাবা; হুমেইন রিসোর্সতা অনৌবা মখল অমা পীবা; ইনফ্রাস্ত্রকচর চাওখৎবনবা অমসুং অনৌবা সেক্তর চাওখৎপদা মতেং পাংবা। প্রধান মন্ত্রীনা হায় মদুদি বজেৎ অসিনা ‘ইজ ওফ লিবিং’অসি মীচমদা চৎন-পথাপশিং লায়থোকহন্দুনা হেন্না কান্নবা পীবা। বজেৎ অসিনা ইন্দিভিজুএল, ইনভেস্তর, ইন্দস্ত্রী অমসুং ইনফ্রাস্ত্রকচরগী সেক্তরদা অফবা অওনবা পুরকহনবা। প্রধান মন্ত্রীনা হায় মদুদি বজেৎ অসি উৎপা পুংশিং খরগী মনুংদা য়াম্না থুনা য়ানিংবা পীরকই। মহাক্না হায়, সরকারনা মতিক চানা বজেৎ অসিগী চাওবা হেনগৎপদা য়াম্না কুপ্না য়েংই। মহাক্না হরাওবা ফোংদোকখি মদুদি বজেৎ অসিগী ময়েক শেংবা অসি এক্সপার্তশিংনা থাগৎখিবা অসিনি। সরকারনা মাংজৌননা লৌখিবা অসি পল্লদুনা, মসি কোরোনাগী লায়চৎ মনুং অমসুং আত্মানির্ভরাতাগী কেম্পেইন্দসু, প্রধান মন্ত্রীনা হায় মদুদি বজেৎ অসিনা চংশিনবদা অৱাৎপা লৈখিদে। “ঐখোয়না খিংনা তৌবদগী হেন্না তৌখি অমসুং মাংজৌননা বজেৎ পীখি” হায়না প্রধান মন্ত্রীনা হায়খি। বজেৎ অসিগী মাইকৈ খুদিংগী চাওখৎপা অসিগী মরুওইবা অসি থাগৎলদুনা, শ্রী মোদীনা হায় মদুদি মসি নুঙাই-য়াইফবা, এম.এস.এম.ই অমসুং ইনফ্রাস্ত্রকচরদা মিয়েং থম্মি। মহাক্না মসি অমগসু খঙহল্লি মদুদি হকশেলগী চেকশিন থৌরাংদা অমুক্তা তৌখিদ্রিবা মওংদা মিয়েং থম্মী। প্রধান মন্ত্রীনা হরাওবা ফোংদোক্লি মদুদি বজেৎ অসি খারোমথংবা স্তেতশিং, অৱাং-নোংপোক অমসুং লেহ-লাদাখকী মফমশিং চাওখৎপগী একাউন্তদা ওইবা অসিদা। মহাক্না হায় মদুদি মসি য়াম্না চাওবা খোঙথাং অমনি মদুদি সমুদ্রগী মপাল ওইরিব স্তেতশি হায়বদি তামিল নাদু, কেরলা, ৱেস্ত বেঙ্গাল অসি ব্যুজিনেশকী পৱারহাউস ওন্থোরকপা অসিনি। বজেৎ অসিনা অৱাং নোংপোক্‌কী লমদম হায়বদি আসম গুম্বা স্তেতশিংদা হেন্না কান্নরগনি। বজেৎ অসিনা সমাজ অসিগী মফম কয়া অমদা পীরিবা শাফু অসি পল্লদুনা শ্রী মোদীনা হায় মদুদি মসিগী রিসর্স অমসুং অনৌবা পুথোকপদা পীরিবা মরুওইবা পীবা অসিনা নহাশিংদা মতেং য়াম্না পীরগনি। মীচম প্রজাশিংনা হকশেল, স্বাচছতা, ন্যুত্রিসন, অরুবা ঈশিং অমসুং খুদোংচাবা মান্ননা অসিদা মরুওইবা পীদুনা কান্নহনগনি। প্রধান মন্ত্রীনা হায় মদুদি বজেৎ অসি এগ্রীকলচরেল সেক্তর অমসুং লৌমীগী ইনকম হেনগৎনবা প্রোবিজন লৈ। লৌমীনা লায়না অমসুং অহেনবা ক্রেদিৎ লৈগনি। প্রোবিজন অসিনা মখোয়বু এ.পি.এম.সি. অমসুং এগ্রীকলচরেল ইনফ্রাস্ত্রকচর ফন্দ কনখৎহল্লি। “মসিনা উৎলি মদুদি খুঙ্গং অমসুং লৌমীনা ঐখোয়গী বজেৎ অসিগী থৱায়নি” হায়না প্রধান মন্ত্রীনা হায়খি। শ্রী মোদীনা খঙহল্লি মদুদি এম.এস.এম.ই. সেক্তর এল্লোকেসন অসিনা থবক্কী খুদোকচাবা অসিদা শরুক অনি থোক্না হেনগৎহল্লি। মহাক্না হায় মদুদি বজেৎ অসিনা অনৌবা দিকেৎ অমগীদমক অরিংবা ফাওন্দেসন অমা লৈরে অমসুং ইরৈচাশিংবু বজেৎ অসি আত্মানির্ভর ভারতকীদমক থাগৎপা ফোংদোক্লি।
মন্ত্রী-মন্দলনা মিনরেল রিসোর্সশিংগী লমদা ভারত অমসুং আর্জেন্তিন রিপাব্লিক্কী মরক্তা মেমোরেন্দম ওফ অন্দরস্তেন্দিং অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা পাঙথোকখিবা কেন্দ্রগী মন্ত্রী মন্দল মীফমনা ভারত সরকারগী মাইন্স মন্ত্রালয় অমসুং আর্জেন্তিন রিপাব্লিক্কী প্রদক্তিব দিবেলপমেন্ত মন্ত্রালয়গী সেক্রেতরিএৎ ওফ মাইনিং পোলিসীগী মরক্তা মেমোরেন্দম ওফ অন্দরস্তেন্দিং (এম.ও.য়ু.) খুৎয়েক পীনবদা অয়াবা পীখ্রে। এম.ও.য়ু. অসিনা মিনরেল রিসোর্সশিংগী লমদা কোওপরেসন পীননবা ইন্সতিত্যুস্নেল মেকানিজম অমা লৈহল্লগনি। এম.ও.য়ু. অসিগী পান্দমদি লিথিয়ন লৌথোকপা, মাইনিং অমসুং বেনিফিসিএসন তৌবা; নাকল অনিমক্তা কান্ননবা বেজ মেতলশিং, ক্রিতিকেল অমসুং স্ত্রেতেজিক মিনরেলশিংগী লমদা জোইন্ত ভেঞ্চর শেম্বগী ওইথোকপশিং; তেক্নিকেল অমসুং সাইন্তিফিক ওইবা ই-পাউ একচেঞ্জ তৌবা অমসুং ৱাখল্লোশিং অমসুং লৌশিং অমনা অমতা তাকপা; ত্রেনিং অমসুং কেপাসিতী বিল্দিং; অমসুং মাইনিংগী থবক-থৌরমশিংগী লমদা ইনভেস্তমেন্ত অমসুং চাউখৎ-থৌরাং থৌগৎপা য়াওনা মিনরেলশিং থিদোকপা অমসুং দিবেলপ তৌবদা থৌগৎনবা কোওপরেসন পীনবা অসিগুম্বা থবক-থৌওংশিং মপাঙ্গল কনখৎহন্নবা অসিনি, মসিনা ইন্নোভেসনগী পান্দম অদুসু থুংহল্লগনি।
প্রধান মন্ত্রী অমসুং শ্রীলঙ্কাগী রাস্ত্রপতিগী মরক্তা তেলিফোন্দা ৱারী শানবা

প্রধান মন্ত্রী শ্রী নরেন্দ্র মোদীনা ঙসি শ্রীলঙ্কাগী রাস্ত্রপতি হিজ এক্সিলেন্সী গোতাবায়া রাজাপক্সাগা লোয়ননা হৌজিক চত্থরিবা কোবিদ-১৯ লাইচৎ অমদি মসিনা রিজন অসিদা হকশেল অমসুং শেনমিৎলোন্দা পীরিবা চৈথেংগী মতাংদা তেলিফোন্দা ৱারী শানখ্রে। ভারতনা শ্রীলঙ্কাদা লাইচৎ অসিগী চৈথেং হন্থহন্নবগীদমক পীবা য়াবা তেংবাং পুম্নমক মখা তানা পীখিগনি হায়না প্রধান মন্ত্রীনা শ্রীলঙ্কাগী রাস্ত্রপতিদা থাজবা পীখি। ইকোনোমিক এক্তিবিতী নৌনা হৌনবা মহাক্কী সরকারনা লৌখৎলিবা খোংথাংশিং অদু রাস্ত্রপতি রাজাপক্সানা প্রধান মন্ত্রীগী মফমদা পাউদমখি। মসিগা মরী লৈননা লুচিংবা অনিনা শ্রীলঙ্কাদা ভারতনা তেংবাংবা দিবেলপমেন্ত প্রোজেক্তশিং খোংজেল য়াংশিনবগী মথৌ তাবা অদু য়ানখি। ইন্দিয়ন প্রাইবেৎ সেক্তরশিংনা শ্রীলঙ্কাদা ইনবেস্তমেন্ত অমসুং ভেল্যু এদিসন প্রমোৎ তৌবগী ওইথোকপা য়াবশিং অদুসু মখোয়না খন্নখি। প্রধান মন্ত্রীনা শ্রীলঙ্কাগী প্রজাশিংগী হকশেল অমসুং নুংঙাই-য়াইফনবগীদমক মহাক্কী ওইবা য়াইফ-পাউজেলশিং পীখি।
প্রধান মন্ত্রীনা জশোরেশ্বরী কালী শক্তিপীথতা পুজা পাংথোকখ্রে

প্রধান মন্ত্রী শ্রী নরেন্দ্র মোদীনা লাইরেম্বী কালীবু থৌনিদুনা মহাক্কী বঙ্গলাদশতা নুমিৎ নিনি খোঙচৎকী অনিশুবা নুমিৎ হৌখ্রে। প্রধান মন্ত্রীনা থায়নগী চৎনবিগী শক্তিপীথ ৫১গী মনুংদা অমা ওইরিবা জশোরেশ্বরী কালী শক্তিপীথতা পুজা পাংথোকখি। প্রধান মন্ত্রীনা লুপা অমসুং সনানা য়োমদুনা খুৎনা শাবা মুকুত লাইরেম্বী কালীদা কৎখি। মরুপ-মপাং ওইবগী খুৎ তিংথোক্লদুনা প্রধান মন্ত্রীনা মন্দির অসিদা কম্ম্যুনিতী হোল-কম-সাইক্লোনগী থুপফম ওইবা অমা শাননবা গ্রান্ত লাওথোকখি। মসিগী শাগৎলিবা অসিনা চহিগী ওইবা কালীগী পুজা অমসুং মন্দির অসিগী মেলাদা ভক্তশিংনা শিজিন্নবা য়ারগনি অমসুং লোয়ননা থাজবা কম্ম্যুনিতী কয়া অমনা লৈফম অসিগী খুদোংচাবা লৌবা য়ারগনি।